Landsretten stadfæstede byrettens afgørelse om navneforbud
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E
Lukkede døre

Det forbydes offentligt at gengive navn, stilling eller bopæl eller på anden måde  

offentliggøre den Forurettedes identitet.

Afsagt den 14. oktober 2010 af Østre Landsrets 8. afdeling

(landsdommerne Gitte Rubæk Pedersen, M. Lerche og Lena Falk (kst.)).

8. afd. kære nr. S-3015-10:

Anklagemyndigheden

mod

Sigtede

(CPR nr. (Født 1977))

(advokat Flemming Wahrén, besk.)

Ritzaus Bureau I/S ved journalist Person 1 har kæret Roskilde Rets kendelser af 21.

september 2010 (9-5262/2010) om dørlukning og navneforbud.

Kendelserne blev afsagt i forbindelse med et grundlovsforhør den 21. september 2010 kl.

14.30 mod Sigtede, der mistænkes for manddrab efter straffelovens § 237 ved på et

tidspunkt mellem den 20. september 2010 kl. 21.00 og den 21. september 2010 kl. 00.30 i

”Trylleskoven” i Solrød Strand ved kvælning at have dræbt Forurettede. Afgørelsen om

dørlukning og navneforbud vedrørende forurettede blev truffet i medfør af henholdsvis

retsplejelovens § 29, stk. 3, nr. 4, og § 31, stk. 1, nr. 2, jf. § 31, stk. 3.

Journalist Person 1, politi- og retsredaktionen på Ritzaus Bureau, har indgivet kæreskrift af

28. september 2010.

Dommeren har ved fremsendelsen af sagen, der er modtaget i landsretten den 5. oktober

2010, henholdt sig til de afsagte kendelser.



/

- 2 -

Landsrettens begrundelse og resultat

Det må efter sagens karakter og de begrænsede oplysninger, som forelå på tidspunktet for

grundlovsforhøret, anses for at være af afgørende betydning for sagens opklaring og oplys-

ning, at oplysningerne i grundlovsforhøret ikke kommer til offentlighedens kendskab, før

politiet har haft lejlighed til at foretage den indledende efterforskning, som oplysningerne

giver anledning til.   

Landsretten tiltræder derfor af de grunde, der er anført af byretten, at sagens behandling i et

offentligt retsmøde må antages på afgørende måde at hindre sagens oplysning.

Grundlovsforhøret fandt sted mindre end et døgn efter drabet på forurettede, der efterlader

sig mindreårige børn. Af de af byretten anførte grunde tiltræder landsretten derfor, at der

blev truffet bestemmelse om navneforbud vedrørende afdøde. Det bemærkes, at den om-

stændighed, at navneforbuddet angår en afdød person under de foreliggende omstændighe-

der ikke er til hinder for nedlæggelse af navneforbud.

T h i b e s t e m m e s :

Byrettens kendelser om dørlukning og navneforbud stadfæstes.

(Sign.)